
KOTAVAFA VIRDA VESTASA VA TAMAVA IS ARAYEEM MU AYIKEEM 


Va ina kosmac !! 


di 


Noravank, armenafe tucpastaxe 


Noravank ( armenavon Unnwuwup, Warzafe 
tucpastaxe ), tir armenafe tucpastaxe tigise koe 
Areni dota ke Vayots Dzor winka vagee 
Xayastana. 


Noravank moe debak ke uja ke IK-Keafa 
decemda zo kolnayar. Kotak bak Xl[eafa 
decemda zo malvegeduyur voxen dalafa rekola 
tir ke XII-XIV-eafa decemda. In vanpiyir slape ke 
Orbelian jiomikeem. Tiyir runkaf is sposaf kali 
KIKeafa decemda, tulon icde sutexo. Bat zolonaf 
armenaf alkaf is arayaf debak tiyir tano sokexo 
ke tujradikeem ke Syunik. 


Surp Karapet dalafa uja ke tucpastaxo tir dem 
vabduefe gavit gijaxe is do pokeon Surp Grigor 
uja. Surp Astvatsatsin uja dere tigir, isen rawaks 
ke abica gedrafa kolna is konak xatckar atcom 
is migexa ke XVII “2 decemda isu XVIII-eafa, 


Noravank bak XXe decemda tolon zo 
ikavegeduyur, ise re tir tana balemoya gijotafa 
koyutarulafa jekura ke Xayastana. Tucpastaxe 
is Amaghu ticekrantoza tid ke tutsokana vexala 
ke Gadakiewega ke UNESCO. 


Tawavopafa debala 

Noravank koe vwepafa krantoza ke Amaghu 
kuksa, i ke kovoama ke Arpa kuksa varone 
xayastanafa azekexa koe Pinafa Kavkaza. 
Debak moe raporafa azekontama arte 8 km- 
runu ecor moe ontine vas 1550 m- tigir, kabdue 
varkukafa is lukoptafa kalkafa kiria. 


Izva 
Krantoza ke Noravank mali Lekeraporugal zo 
kereler, koe debak ke Magil arulapa is yonara 
dilafa arula isu betsa. 


Sedme Stepanos Orbelian `. 
armenaf tujradik is izvopik ` 
ke Kllleaa decemda, tuc- 
pastaxe bak 31105 gan | 
Hovhannes  tujradk ke |; 
Vahanavank nuve Zo , 
zabduyur. Surp Karapet ^ ` 
warzafa uja co zo kolnayar. `ù. o xi 


IZVA IS ARAYA 


Geltron vegedusa evla ke batmila uja re rawafa 
co tir ke IX-X-**f? decemda. Soe Hovhannes va 
tucpastaxe co dimvegeduyur ise va tucpastikaf 
tum lizukon co inkeyer. Soe tucpastaxe bal 
Zakarian sare is Orbelian jiomafa yasa remi XIII- 
XIV-eafa decemda oxam vonewer. Sersik ke bat 
prostelay tid jafasik va ref kolneem ke 
tucpastaxo lize sinafe slape dere tigir. Nekev 
kida nekiyina gan taneaf ruftacek bak 1340, 
tucpastaxe vanpir zolonafo alkaxo isu arayaxo 
tigiso poke Gladzor tucpastaxe is sokexo ke 
tujradikeem ke Syunik Inafo sutexo tir dalafo xo 
ke Syunik serna ta warzera va armenafa pinoba 
bak XIVeafs decemda, kan tulon Momik. 


Alkafa tigira kali XIX-eaf# decemda kotoron jijar, 
dem tulon vegedura va migexa bak XVII-XVIII- 
eafa decemda vieli toloy ruftacek bak 1840 va 
tucpastaxe voyapar, az bareaf bak 1931. 


Taneafa dimvegedusa kobavera bal sovietafe 
sare bak 1948-1949 zo sopud ; toleafa bak 
1982 zo bokar aze arti san-perda bak 1999 zo 
tenuker viele Noravank tucpastaxe mu saneg 
gin zo fenkur. Bata nesida va sfelt ke Surp 
Astvatsatsin uja dere dimvegedur. 


L'DX Noravank tucpastaxe is Amaghu 
ticekrantoza tir aotcaf debak 
bendeyen bak 1996 dene 
X tutsokana vexala ke Tamavafa 
e gadakiewega ke | UNESCO. 
Noravank re tir tan aluboy dalaf 
. koyutas debak ke patecta, do 
^."* Garni is Zvartnots is Khor Virap. 

Kolna 


Tucpastaxo vas Surp Karapet uja is inafe gavit gijaxe, is Surp Grigor is Surp Astvatsatsin ruldar. 
Rawaks ke konaka kolna dere tigid : tulon lana gida kolnayana wali 1273 is 1290, is sokexe ik 
zanixe ke XVIII-*?f? decemda is konaka amudama, is dere konak xatckar atcom ( don yon skuyun 
gan Momik evlon gu 1308 az re viden koe Echmiatsin, is migexa ke XVII-XVIII-9*f decemda. Xo vas 
yon naboxaf raporey dem kosuteks ko kolna iku dive dere ruldar. 


Surp Karapet uja is intafe gavit gijaxe 

Dalaf uja ke tucpastaxo tir Surp Karapet. Taneaf 
vegeduks tir evlon gu [X-X-eafa decemda gee refa uja 
aze sokon gu rawaks lapter. Tiyir tantamaxo dem 
kovagalza tupoayana gu balemoya jontolafa vokoda is 
do toloya krilafa tantamaxofa amuda. 


Refa uja dere yoltkirafa gu Surp Stepanos gan Liparit 
Orbelian sersik is Sarkis tujradik bak 1216-1223 zo 
kolnayar. Tir gamdakorafa dem tanoya nikoykirafa 
vimava is balemoya tolvegemafa gentimamud. Sedme fif 
lan savsaf ksudaks, tiyir dem anyustkrilafa truga valeve yaskokoraf 
sfelt. Bata toloya rulda bak 1840 zo vilayad aze gu akintakorafa truga 
is feykoraf sfelt zo ikaplekuyud. Zikexa tir soyutafa : koeon anton 
yona ellasafa gamda is tagra ingasa va teyel ke brivacku ; diveon 
toloya ponyaska is koxutaxa ke toloy ronef dilk anton tid. 


Rontimgentimafe gavit gijaxe moi Surp Karapet uja ape zo kolnayar 
ise tiyr dem balemoy swalot voxe bak 1261 serson gu Smbat 
Orbelian di zo artazukapayar : brivacku gegisu va rebava slamed, 
azavzayanu tice ontineacku vwon ice anamba dem kosuteks ke 
sersik lize kepaita ke kolna giskisa va stonagalza vamoeon dayker. 
Pona ke batmila galza tir dem balemoyi bopi is istefa lujorafa olkoba 
dem pru is tanoya krintala. Titak ke lentefi bopi ke kepaita gu savsafe 
gavit gijaxe rotir zo dimnariyir, ise va okollakisik dem abalt tcabanes 
va krapol kaatoer. Gavit gijaxe va yona naboxa ke Orbelian 
sersayasikeem ( don tela ke Stepanos izvopik is tujradik ) is konak 
tucpastik bravar, is konak xatckar atcom. Batmile xe gu zikexa ke 
taltef lentor soe zo grupecker, i gu zikexa « katcalafa gu yambafa 
duga is ewavafa tanuskuca » nitesa vas toloy moaykanaf cisek 
Skuyun kaiki 1261 is rokleson gaayan gu Momik. 


Titef cisek mialivamuf vamoe dilk ke gavit gijaxe tigir ise va Ketya 
dem Nazbeye dem anameon jontolaf emacek dem tagra volar. 
Tanoya perfava isu krapol isu zveri vamoe Ketya tigid ; roneon 
Yeshayahu katcilik tir isen talteon lan koredik rotis Mika katcilik ok Yohanan ok dace Yezekiel 
katcilik. Batmil cisek tir zikenaf gu imwafum ise to tulanya ke trekafa balumara ; 


Ticef cisek dem otsaf ontinuk vamoe toloy jelaf dilk tigir. Va isteon Lorik ton tazuk ke « Savsik ke 
vieleem », is yalestaf lesay is dem soyorekoraf iteem kaatoer, i va lorik redus va Adam kare intafa 
ewava, i va Adam moion blizesin gan perfava. Ponaks va lan « jebes alkopaf trak » tcazedar ise va 

ise va redura va Adam blizesin gan lorafa sukera divrozar ise kimbar da ayikeem eglusiyin gan 
troba ke taneaf ayik, tuke wetara ke Kristos bene gamda zo giwatar, batkane tcazedason va 
tirkacka ke armenafa ujeva icde Trinitas kristevaf rietovolk. 


Cisek ke Surp Karapet uja. 


Surp Grigor uja 

Surp Grigor uja ( okon gu Smbat Orbelian amuda ) lente Surp Karapet bak 1275 gan Siranes 
vegeduropik zo kolnayar, jafayanon gan Tarssayitj Orbelian. Tir tantamaxofa uja dem kovakorafa 
galza, dem varoneon mialivamuf muxelk vawale xatckar atcom is balumayana perfava. Koe uja, xim 
ke lenopa wan zo rosolwid. Surp Grigor uja vas konaka naboxa ke Orbelian yasik don Tarssayit 
nazbeikye ke Smbat is Elikum berikye ke Stepanos awalkeyese bak 1300 dogiskir. Inaf naboxaf 
atcom va krapol kaatoer : lan kosuteks pebur da mil sersik « dum krapol ieyer » kotviele lyumayar. 
Talteon kolanixo ke uja tir dem ticef cisek. 


Surp Grigor uja. 


Kotavaf Izvugalayak [-800 — -700 : Afrika] 


Sinka is Anameda — lrubara is Vegedura — Ckane is Gandura — Yamba is Miga 


DONA TA JIDOL 
Tcabaneyestasik ke abdaala ke 
istefa Afrika va bet sulemam 
gilestuyud, i va pilkovon 
medjitol ( Cercopithecus 
neglectus latinavon ). Ban jidol 
ton milkap zo gralomeyed ise 
zo kugdayad ise zo dackeyed 
nume ko ikse ton dona lubeyed, 


DOPEWA KE NUBIA Dopewa ke krapol 
Bak -8-eafa decemda, atayera va Amon- ke Apedemak, 
Ra misraf awaltaf lorik gan nafalik ke Nader IK 
gazaxo ke Nubia vankedayaso moni -750 
zo kanariyir. Gu zolonafa dopewa tite 
Jebel Barkal mefta mbi ziliyar isen 

konakara dopewa dere zo vegeduyud 
tulon bak gazara ke vers RR 41 

IY 


jj 


gazik ( -751-716 ). Sinafa ani ll 
grustara dem orna is kusk 

is bontapa va tela ke Lar 7") zd 
Medjitol misrafa dopewa kawarzeyer. sa 


li 

Surp Astvatsatsin uja 

Surp Astvatsatsin uja gerone Surp Karapet wali 
1331 is 1339 kare zovdom ke Momik awalkeyes 
bak 1333 zo kolnayar. Gu Burtelashen 
(« kolnayana gan Burtel ») nope yolt ke Burtel 
Orbelian jafasik dere zo yoltayar. Kolna tir 
slapeuja ke bantan is inafa yasa ise tir barvwafa 
: taneafa vwa divuon rovansana titlanison moo 
tevoy avlak, is tisa dem rontagentimaf zovdom, 
tir slape, isen toleafa vwa divuon rovansana kan 
fogelom geginaf gu  taltef lentor, is tisa 
gamdakoraf zovdom, tir miv uja ; tadle ke 
bareafa vwa tir dem sfelt giskin gu revark dem 
san-toloya briva. Wetce tanafa tula, baroya bata 
briva zo balumayad : Ketya dem Nazbeye do 
jafasik atoes va uja do inafe nazbeikye tigir. 
Bata bareafa vwa bak 1840 gan ruftacek zo 
vilayar aze kan xantaf stogoyeks bak 1997 zo 
dimvegeduyur. 


Lentor ke Surp Astvatsatsin uja 


Inafa balumayana zikexa tir kulapafa, koeon 
nope leca va evangilik ke taneafa vwa is Kristos 
vawale pumkik ke galzamu vamoe muxelk ke 
toleafa vwa, lidam diveon nope ponaks ke 
tuveleem ke taltef lentor. Bat tuvel tid vawale 
yona rontagentimafa kadoma isu briva isu 
darkasaberopafa vola isu perfava is tanoya 
kabayikya ise tid dem cisek tulaf gu volseyta 
keve vlardaf ludev. 


Titef cisek va Ketya dem Nazbeye vawale 
Gabriel is Mikael toloy tumtapumkik kaatoer. 


Ewavon is martigon, zavzar pokef gu Byzantion 
prostewa ; ticef cisek va Kristos vawale Petrus 
grekik isu Paulus kaatoer. 


Nuyafa ewava male internetxo : 
https://commons.wikimedia.org 


Internetxo : Kotava : langue, littérature / ava, suteroteem 


https://kotava1837481.wordpress.com/2018/11/19/izvugalayak-800-700-afrika/ 


AZILAFA IMIZXA 

Azilafa xeka isu imizxa dun tiyid riaca koe Misra kali 
lewe -800. 

Koe Lentefa Afrika, mano ervo gan foinikaf dolekik 
mal suriafo is lubnanafo krimtaxo loleon milugale zo 
plekuyud, voxen arti konaka decemda oxam di zo 
faveckeyed.. 


NOMULK KE INSEIK 

Bak -800, moe nomulk ke misraf inseik, 
delt va awalkik, gan lingeks kaatoes va 
dalint firvis pu lorik, loloon zo ikaple- 
kuyur, Levak ke boruk banvielu loviele 
gitiyir dem divokseks male Neva ke 
Awalkik, i male larma dem diolaf 
tazukoy ta nendara va awalkik remi 
blira kaiki awalkera. 

Nomulk kum konak vwepaf azeb sinton 
gluyedayan kan tarida zo epuyur, i azeb 
radimion besayan gu giroda az ling. 


Lingeyen nomulk 
ke inseik, Misra 


Azilafa kabotsa, Misra 


GES SUTEROT 


— Tokdume abdion me al kalil ? - Makar yoromon 
dulzavar. 


— Kiren re mana boyara tir gaversa. Kon gertik co 
gokowalzeyer ugale bliyil. 


Kotavaxak dem suterot 


Makar mibuer. Rabater da kot gertik sometir favlaf : 
ae va ujazil sokazawar voxe me lasutaver lanviele 
tatarik gu olaxatoa zo gonyarder enide Makar va 
falera va troba di malseotar... Drikaca : decemoya 


Vladimir Korolenko | troba !... isen kota batcoba ika tanoya toa !... En, 
| | vode !... 
— Kel ! ~ kalir. ~ Tanoya olaxatoa titir uma. Va 


balemoya ara dadi, pu tatarik fu zili... Kotak : balem- 
decemoya troba... 


— Rwodel !! — gertik kalir. 


Berpotam (1885) Makar rwoder. Kadimeon, dum batakafa ploda, letafa 
E » f azeka divlizer. lleon, tatarik dum ebeltafu u bak vula 


awir. Remi ware vula, Makar va noldagopa tixulesa 
levu kriza ke intaf tolukaf okol fowir ; voxen bat rujod 
dere griawir. 

— Ae, ae, - Makar kalir. - Tatarik va jinafa olaxa fiandeter... Ax, va jinaf okol al emoyapal, man 
facilik ! 


— Me, ~ gertikam kalir. ~ Va rinaf okol me al emoyar. Voxen bat okol tir to dubieyen. Kas va 
guazik me al ikagildel, i va guazik kalis da « kan dubieyen okol, kontan mekase ilon rolakir »? 


Tire Makar va guazik tolkalis va bato karedjo ixam al ikagilder, voxe larde remi blira va tatarik 
kallakis va widava moe dubieyen okol wori jontikviele al wir, volto destara tir da va pulvira ke 
guazik dikeke tuzolonar. Re, wori, buivewé da dace guazik va ageltuca rovokalir... 


Azen in sonker da moe azeka va jontik okollakisik kaiklanir. Sin kot ton mile kalie dam taneaf 
lakid, okol dum zveri talad, ayik gan gopa zo besad neken Makar kaiklanir. Kotboron va tan 
kadimon isker. 


Istef tuvel zo fenkur azen Toyon guazaf guazapaf kolanir.Inaf dilgavukaf lukastap tir valev 
anamba. In va myotxa is kulupaf lay diskir. Makar va mancoba mevieli al nyaser. Va stazeem 
inganaf gu piako dere diskir, i va stazeem oltavaf gu tel ke nugeem ke guazaf brijalingesik 
lekeon katcalayan gan Makar. 


Vere, ba taneafa disukera, Makar va guazikye lekeon ewavakoron wiyin koe uja ton guazaf 
Toyon kagruper. Voxen ine va nazbeikye doon me ruldar. Makar trakur da bantel arlize 
dekedon ape tigir. Volson, perfava awir. Koe olkoba vamoe guazikye konakote anametalar aze 
va inafe bade nugagir. Debanyes moe bumafa deba egayana mu ant int, guazaf Toyon va 
perfava kan nuba santar. 


KLOKARA KE MAKAR 


Altoza ke guazaf Toyon va vonuca somuxar. Kotviele Makar pestaler da takra tupwertawerser, 
pune va bata gexata disuker nume loeke vir. 


Inafa takra batinde adeer kiren in va varafa blira is pinteem vansetiker. Va beta bora isu kuftara 
isu balieyen aal is beta vursera isu ulira va lavajeb setiker. 


Nume tir kinokaf ise zider. Voxe va guazaf Toyon aze tubudawer. 

Tubudaweyeson, nuer da va konaka derka soe fu laxupalser. 

Guazaf Toyon va in rinder, erur inde in zo yoltar ise lizu artlanir isen tela klaa ke in tir. 

Makar dulzer azen guazaf Toyon gin biber : 

— Va tokcoba remi blira al askil ? 

— Miv grupeckel, ~ Makar dulzer. ~ Va kotcoba tce al bendel. 

Makar va guazaf Toyon posar. En djugruper kase kotcoba zo sobender. 

— Miv pulvil ! ~ guazaf Toyon kalir. 

Numen Makar tuodiakawer. 

Va inafa dafuyuna tokoda ke kobara toz pwader. Beka va otacka ke intafa kuftara is balieyena 
viza is bourga conyukayana gan intafi ziasiki setiker, pune va konaka decitoya viza is konak 
decemoy edavacek dem inta is dere konak decemoy trink is tokodapa ke faytawaks soe 
loplekur. 

Moi tena ke dribura, guazaf Toyon va Ivan gertik gukoer. 


— Re va vertok vanburel !! 


Bam oxam Makar narur da Ivan gertik wetce suruksut( suteptik ) tir zanisik ke Toyon. In vanyer 
kantapan kir volabduwalzeyen gan gertik wetce nik. 


Ivan gertik va vertokap vanburer aze toz belir. 

— Rabatel !! ~ guazaf Toyon kalir, ~ Tokote viza tid ? 

Gertik va vertok waldisuker aze nigeson dulzer : 

— |n va baroya decita icle al loplekur. 

— |n rotuxar ! ~ Makar ziadgeson iegar. ~ Roklar. Ape kire tir izakotik ise stron xonukeyer. 


— Va int stival ! ~ guazaf Toyon kalir. ~ Kas va drorso ika ujazil pu rin koaykayar, ika ailkera, ika 
kurera ? 

— Co kiové ede maninde co buntu, - Makar dulzer. 
— Kle wickil, ~ Toyon kalir. ~ Voxen dere grupecké da in djukaruliyir... 
Isen guazaf Toyon zider. 


— Va vexala dem inaf kobendeyen trobeem kre belil, kiren in tiyir volrodirnun levcoesik, — pu 
Ivan gertik kalir. 


Bak bata keyaksera, zanisik mo moavaf azekot va vizeem ke Makar isu pilkoteem isu tayeem 
isu kotafa kobara al mimad. Moavaf azekot nope mano aldo tuomawer solve intaf azekot volson 
ticnir aze tere artnir liz meka nuba me rotuzar. Jotaf zanisik ke Lorik gowiltsotced aze vamo 
Tawava titutalad aze lo decemoy va wazdel ta tuomara va azekot tere impad. 

Grabom ke tcalganik tir engamiaf ! 

Azen lvan gertik va coereem ke Makar toz patar. Va tol-kun-decit-lerd-decem-bar-san-baroya 
nyagaca trasir. Azen gertik patar ote Makar va tiraccek dem lavajeb al ulir : va balem-decemoy 
trasir. Aze gertik wan kopatar. Makar rabater da bat intaf azekot va ban moavaf wetce gamiuca 
re felir ; ixam ko fe titnir. Darpeda gertik belir, pune azekot loon tuomawer. 


Makar bam trakur da arienta kevon tenulejer.Va sespa vanlanir aze kan nuga va titnira va 
azekot menuvaskison lasuriojar. Tan zanisik va fatmara sonker numen iyepta di tir. 


— Tokcoba dilizer ? - guazaf Toyon erur. 
— In va azekot kan nuga al lagazavzar, ~ zanisik dulzer. 
Bam Toyon zides van Makar rwoder aze kalir : 


— En rabaté da til levcoesik is izakotik... Va koayka me al verkal, va ujazil pu gertik wan danul, 
isen golde rin, golde rinon dure nekina yoromaca, ramisavik kotvielon trobar !... 


Azen gukoeson va gertik, guazaf Toyon erur : 

— Toktan koe Tcalgan tir tel loon turunkas va okol, i tel loon vajas, i tel loon tugutegisas ? 
Ivan gertik dulzer : 

— To pofesik ke uja tir. Va ledungxe gedir ise va ramisavik gistar. 

Bam guazaf Toyon azavzarer : 


— Bat vungik pu pofesik zo zurter ! Wetce ikrezuuyun okol va ramisavik star vieli di 
cuawalker !!... Azen boyuketé. 


Guazaf Toyon pulvir viele tuvel zo fenkur. Nazbeikye ke guazaf Toyon va renga kolanir. Ron 
gadik debanyar. 

Azen miltan kalir : 


— Va azavzare su gildé... Vanmiae ayikeem jontikedje al bli nume va tamavolkeem is cobeem 
sogrupé : bat kimtik titir xakepes, ta impadimara va ramisavik flecuputur... Voxen... titir !! Wori, 
va koncoba rotir djuloplekur. Pulvil, baraxsan ( kimtik ) !! 


Bam cugunaykaca dilizer. Makar, mil Makar somekalis va loa sanoya azafa ewa, ve pestaler da 
yoy va int solgluyar. In toz pulvir eke miv zo akoydar. Laninde ton toloy Makar zo jontolar : ton 
bat pulvir edje ban evodanon terektar. Va oblaka vol folir. Pulvira stirafa is lujafa drikon traspur. 
Ewa bimiled aze kalion stid ise ton vuckun ematcap va int emad. Makar dun wonter ; kotviele 
klabur, pune ve dimdunur ise ware lopoon ier. Voxen to zolone tir da in pestaler da inafa uiveuca 
kobuiver. 


Guazaf Toyon, taneon mibueyes nope eskarnuca ke Makar, re kalterektar. Nutrakur da Makar 
sopron me tir bonaf lion dam nutison. Moi konaka ewa, lvan gertik ve vuder ; va Makar ben bopi 
ke lioza impar, voxe bantel divpakuder ise wan pulvir aze pulvipir. Fure gertik ten kivar. Kicera va 
inafa gexata dace koafir viele va kotrafa is varafa ageltuca divstisa va art ke tan adlutik gilder ise 
sonker da bata laoaca va llamaf Malyesik nupuver. Dace jotaf zanisik ke guazaf Toyon va zana 
bulud aze kak tuvel lanid. Dem krujapa is rumkawes wilteem va sint ladavad ise va dewitca ke 
Makar gevanon terektad. 


Makar toz dakter da den pofesik vol djuprolanir ise wetce ikrezuuyun okol vol djuprozanir. Volto 
va kobara craker voxen to azavzare tir memalyafe, numen larde azavzare tir memalyafe, pune 
vol djuprogruider ; va ine lidam noldara ke lekeugal nyurnar ; batdume va runda me betatar. Zo 
roderaykar inde Toyon co kuranir, dace pu oretlik kotvieli zo rozilir, voxe va ramisavik vol statar, 
larde bate azavzare tir volmiltekafe. Neke gan ikrezuunuca ke okol me zo kovudar. Kore pofesik 
va kot okol givamosir ise va tildera somenover, pune va granja icle gizilir. Solve Makar, remi 
blira, zo sokiwazar, metildeson is mecenunon, ise va granja mbi somefirvir. 


— Toktel va rin kle batinde iwazayar ?- guazaf Toyon aundeson erur. 


Gue, remi kotrafa blira, Makar zo vamosiyir, dure kobas, dure iwazan, somewalison. Toktan va 
in kle dun iwazayar ? Voxen to widokilik is utcokilik is palsotik is ramisavik maldines va koayka 
Sotid ; to gertik maldines va ujazil sotid ; to copuca, to ael ; to fent is idul, to idul is rod, to tapsid 
is aalxojo !... Abduplatin bonol solanir, disukeson va sid vox megrupeson liz !... Kle in milinde 
sotir... Kas gildayar va coba gertik koe uja gibeliyir ise dume va ujazil goverkayar ? Kas 
grupeyer dume taneafe nazbeikye wetce sayakik zo koparintayar ise liz di laniyir ise lize di 
xonukeyer isen lize inaf copaf niskeem re dayker ?! 


Klokara ke Makar, ke Vladimir Korolenko ( 5f zixa ; diza titisa koe diref otuk ) 
Klokara ke Makar, berpotam (1885) ke Vladimir Korolenko rossiaf suterotik 
Xanto : CoH Makapa, rossiavon, kalkotavayano gan Mixail Kostov, 2008. 
Dotay : Kotavaxak dem Suterot. 


Robelin banliz : https://fr.scribd.com/doc/305871177/Klokara-ke-Makar-ke-Vladimir-Korolenko 


a LINGEROPA FREDERIC EDWIN CHURCH 

Frederic Edwin Church ( 1826-1900 ) - Amerikaf lingesik 


Frederic Edwin Church ba 04/05/1826 koe Hartford (Connecticut galdolk) 
koblir aze ba 07/04/1900 koe Greenport ( New York galdolk ) mulufter. Tir 
amerikaf patectoyaf lingesik, i tan nelkaf kaatoesik va Hudson Bost serna. 


Blirizva 

Erbakiruca ke gadikye, i ke rogopik is truliasik dere vanpitis taneagadesik 
va ravaldasu sistu, nover da Frederic Edwin Church va yamba abditcon 
ektudar. Mali san-anyustdafa klaa, moi kakevera jupayana gan Daniel 
Wadsworth, i gan vegungik is nik ke Church yasa, jotaf Frederic vanpir 
koe Catskill tanaf tavembik ke Thomas Cole redusik va Hudson Bost 
serna. Stekeon, Church wetce ematcokilik ke toleafa oxila ke bat amerikaf yambaf lizor di zo torigir. 


Bak 1849 gu Amerikaf Cultim ta Zovdara zo libur ise vanpir tel lojotaf bewik ke bat rijay. Kadimion 
va taneaf zolonaf grabom pu Wadsworth Atheneum tcila ke Hartford doler. 


Bak 1850 va New York koirubar ise va patectoy ke New England gola wan linger. Banugale, mali 
imwugal kali muvugal eon gikoyar, loviele lanison, zovdatason. Ba kot fentugal koe lingexo va 
int inker ise va trutcapa male inyon lordeks gilinger. Dro ke 
inyona trutca adre tugijawer. Bata taneafa rekola ke grabomeem 
ke Church va martig ke Thomas Cole feliik ware danupur, voxen 
konaka anulaca ke inafi rali ixam remrud. Voldum Cole gogolase 
va turietavan is riwe vundopaf buneks ke patectoy, Church va 
nakila gesiasa va bli is tuca abdualbar, koe zikexa lize va kulafa 
ukafa luistava kosaver, i va luistava dem yona kerinda ik 
kadulinda ik kramteukinda, spueson laneke tupizasa va trutca. 


Kalion sposaf koe Amerika gu ctakaf patectoy, Church gu aryon 
lingesik va int soe illtcalar, tugedrason va intafa koswanuca, 
jontikviele divrozason va divepatectafo xo. Koe geefa Amerika 
remi konak aksat tolon koyar. Koe Quito kelu ke Ekuadora 
jonvieleper. Inafa taneafa koyara bak 1853 dilizer. Ba bata vula 
ke klepa, Church gan rietova ke Alexander von Humboldt 
germanaf tawavopik icde tawava is ug is dark zo turestar. Humboldt va yambik al budayar enide sin 
va anulafa altoza ke Andes rodega lajukaatoed. Church moo conyuta ke Humboldt koyar. Bak 1857 
koe Ekuadora is Kolombia gire worar. Inafa guca ke bana REGI tid kicwatcapa- dah ke Andes 
rodega trutcapa, lumkirafa gu 150 cm- x 300 T 
cm-, bak 1859 pu woltendan saneg zo 
divnedir. Church va ina koe apton koafina 
bonta dem marwida is pia inker ise va worara 
kodroar. Va burkafa bifa redur. Batcoba tir 
davafa kiewatca. Mila trutca ika 10000 $ talolk 
zo doler, i ika lodontinafo dro banugale mu 
amerikaf blis lingesik. Church gu « 
Michelangelo ke patectoy » bam ikayoltar. [...] 


Varaf teliz tigis koe Kotava Xadola dene Wikipedia. ~ Banliz : https://avk.wikipedia.org/wiki/Frederic_Edwin_Church 


53 RECELA KE TOKAIDO VAWA : RECELA 8 : Oiso 


Recela 8 : Oiso 


Recela 8 : Oiso tir lerdeafa gweta ke sposaf 
gwetak vergumveltkiraf gu 53 recela ke Tokaido 
vawa ( Tokaido Gojüsan-tsugi no uchi ), zovdayan 
gan Utagawa Hiroshige niponaf yambik, is taneon 
piskuyun bak 1833-1834 gan Hoeido. 


Tókaidó vawa tiyir vawapa wale Edo (re Tokyo ) {H 
tiso kelu ke Shogun patectokilik is Kyoto gindafu 
kelu ke Nipona. Sareon gu Hiroshige, kotafa 
soluma tiyir vas mon 500 km- numen lanis 
koyasik bad mon toloya safta exuleyed. 


Hiroshige va varaf gwetak dem 53 recela ke zalor 
zovdayar. Bata gweta ( Ukiyo-e tazuk) tir lum- 
kirafa gu 37 x 25 cm- ( ton Oban breviz ). Tir 
anyusteafa ke enk ise va greelt koe Oiso kaatoer. 


Greelt ke Oiso 


Recela ke Oiso ( Oiso-juku ) koe Naka utca ke 
Kanagawa winka tigir. 


Piskura : Gyosho enk, 1841-1844 gan Ezaki 


Bak 1601 gan Tokugawa leyasu zo exoneyer. Bak 
1604, emacek dem pailtega kene 3.9 km- zo 
taplekuyur enide va izga pu koyasik di tiskayar. 


Gweta ke Hiroshige va koyasik dem gilavafa seila 
kum bapla nedir, i va koyasik mal welfa az kolanis 
va wida leve aliesa muvara. Tan moe okol lakir 4 r 
voxen arak lanir, moo vawa dem kenefa pailtega. 

Ara piskura ( tela ke Kyoka sanegayana arti abica 

tanda ) va trigafa wida felisa va divatcepe ke á 5 
Sagami ceda is kozwisa va sumefa meftava ke 


Izu dega luxeon nedir. = EN : 
Piskura : Reisho enk, 1847-1852 gan Marusei 


Varaf teliz tigis koe Kotava Xadola dene Wikipedia. 
~ Banliz https:;//avk.wikipedia.org/wiki/Recela 8 : Oiso (gweta) 


Utagawa Hiroshige lingesik 
( 1797-1858) 

D TAMAVA IS TAWAVOPA 

Saint Lucia ewala - 
] Saint Lucia 


Ewala ke Antilla tursia M necis 
Meruptesa soka, 166 000 ir- moe 620 km? 


Tituniyisa va bira, gevasa vanblira ke ewala 


Bancoba ape tiyir gowina disukexapa : woesa gijarotiuca | 
ke toloya sidafa pozla, i ke mit dem delafa ugota ezasa 
moe rustonafa is teyesafa idja ke Tawava winta. Bata 
toloya pozla walglad vieli bata titon zo platir lize di 
dzavewer ise di jewer, miledje bana ticon zo levplatir vieli 
siday vamo lavek ke welfa di vanmadawer. Batinde Saint 
Lucia vanbliyir : sidafa pozla ke Atlantika lev tela ke Kariba 
al kildegawer, ticon platison is turodason va artefo 
valentexo isu vageexo, i va gola re grupena yolton gu Cap 
Estate isu Moule-a-Chique. 


Saint-Lucia ewala titu welfa weti mon alub-san-celemda molaveka- 
weyer, nume sidopon tir jotackafa. Banugale konakara ewala ke divefa 
livoda ke Antilla tursiama dere ticniyid : Anguilla is Saint-Martin is 
Barbuda is Antigua is Guadeloupe is Marie-Galante is Martinique is 
Saint-Vincent is Grenadines ewalatum. 


Konaka celemda is balemoya numafa nesida ke sidopafa vanblira tiyid 
adrafa kali ref sok ke Saint-Lucia ewala. 


Kaiki vanblira ke Pointe-du-Cap vema isu Moule-a-Chique bak Bareugal ( 50 ik 58 celemda ), 
toleafa nesida ke vanblira bak Istif Bareugal ( Miova ik Pliova, 30 ik 40 celemda ). Bana rekola tiyir 
loeke zultafa dam tela taneafa. Pist ke atlantikaf sidmit is aryona aboveyena ugota platiyina lev 
karibafa pozla va laumara ke xuva koe idulaf levesid al nekid. Remi yona decitda, bat rustonaf pist 
spurnon tuidulayan al vanbedewed, kali tunuyara. Porfeon lanviele, gronafa kladasa dolizira va 
ruftacek nekiyir numen tawavaf mit fenkuweyer. Bal tizaf tculkaf divroidaratum, zuvda dem 
koteyane tie is guboy is pist is raporka va rid ticniyid ike va bira titniyid, tere reduson va istexo is 
valentexo is varonexo ke Saint-Lucia ewala. 


Viele vikiz al tekaweyer isen gopa al 
akoeyewer, pune ewala dem konaka sanoya 
arna wale groyapa pu tamava va int razdayar. 
Arti konaka celemda, nope muva is suka is 
mos, bata meftava vanpiyid ton loon tulwaf is 
anamkaf tazuk. Pist is raporka tit krimpa al 
kildeyed, adoneson va bup wale ontinuk, 
batinde reduson va datca is krant. Muvalava 
vantraspusa eliwon ico meftava ko kuksa 
vanbadewer, djaveson va bixe is pist az 
daykason ton fultey tit meftava. Batinde krantay 
# ton bodafe mantafe divatce poke krimta 
vanbliyid : Roseau is Cul-de-Sac is Fond-d'Or 
is Marquis is Troumassée. Giatera va 
Wiks va Gimie mefta, an ontinuk ke ewala getaltulentronafa walkuksaxofa conya dum 


SAINT LUCIA EWALA 


torestava iste ewava ( vug- 274 m- vamoe lavek, La 
Barre de l'Isle ) dere ablesiyir. Dalaf ontinuk ware 
tigis valente Saint-Lucia isu iste tid La Sorciére 
veelda 677 m- ) isu Flore ( 564 m- ) isu Lacombe 
( 453 m- ) isu Saint Esprit ( 585 m- ). Veelda bal 
ironokaf nesidatum ke tculkafa tegira awiyid, viele 


keldega ke tculk va ugota ten divmimayar numazen | 


spurna koeon tuolgaweyer. Bata tiedeleyesa spurna 
tir olgafa dum burgi nume vion loon dam anamefa 
pistafa datca sotuolgawer. 


Voxen Saint-Lucia mea tiyir ton batugale grupen 
tazuk. Moni 26 celemda ( tici Pliova, titi Miova ), 
bareafa vanblisa nesida, gire tisa tculkafa va 


ewaleem ke Antilla divefa tursia botceyer. Gire tazuk | 


ke Saint-Lucia mulon zo betayar. Divlankeratumap 
( remi konaka decitda ) va meftavaxo gee Roseau 
kiyir, iste ewala kene Anse La Raye kuksa kale 
geon Gimie mefta is ronon Gros Piton. Zultafa 
taltefa krimta is istef meftavaf patectoy tusposas va 
Saint-Lucia gan bata bareafa sidopafa nesida zo 
kiyid. Koe mana ewalama ( vas 20 x 40 km- ), ontine 
ke meftava tir zolonafe : Gimie mefta ( 950 m- ) isu 
Canarie ( 918 m ) isu Paix Bouche ( 745 m- ) isu 
Tabac ( 678 m- ) isu Parasol ( 613 m- ) isu 
Houelmon ( 638m- ) isu Grand Magazin ( 645 m- ) is 
toloya losposafa arna divnickisa va Kariba bira : 
Petit Piton ( 738 m- ) is Gros Piton ( 786 m- ). Nope 
giates ugal leon abrotcif, bata meftava loeke 
remgabed, dem stona is xed talgukayenaf loon dam 
telyon ke istexo ke Saint-Lucia oku valentexo oku 
ronexo. 


Koe vema ke Soufriére, ivamufa tcelda dem xakola 
vas mon tevoy decitmetre zo kosmayar, i tcelda 
tcalasa va savsafa atitsuyusa | granafa buga 
( skarn ). Opik trakud da viele buga atitsuyur, pune 
ludev tit loon 250 metre akeoyeyer, kison va 
koingapa ton jumta koe patectoy re grupena yolton 


gu Qualibou skarn. Moe ludev ke bata buga, enk 7* 


dem bar-san-baroya tizapafa tculkafa divroidaxa 
kaikion sokiyir, malkabuson va yon baponaf kootcek 
dem tie is guboy is divmimason va pist is raporka 
kan popo eke lana ugota va san-baroye decitmetre 
mal buga kalniyid. 


Nope lazavanya va < tculkafa aora > pulvit. 
Batugale tevoy sfelt is peroya tculkafa buga tite 
Qualibou skarn lapted, koe Belfond vema. Milugale 
sfelt ke Gros Piton veelda isu Petit Piton isu 


Gros Piton veelda isu Petit Piton 


Dauphin ceda 


Fond d'Or ceda 

SAINT LUCIA EWALA 


Plaisance isu Rabot dere vanbliyid. Tere 
giatera va fultey aname batyona meftava 
grifuneyer aze solstayar, anton iskeson va 
veelda ik verolekkoraf ogluk. 


Roma ik Soufriëre bad tanoy vielcek me 
vanbliyid : bata tculkafa divroidara remi yona 
decitda jjayad isen wali yona divlankera, bo à 
rekolapa dem soistaf muvacek is kentacek 
tiyid. Bat kentacek va meftava silukon 
titniyid, nekison va diblatraspu ( gend ). Bata 
diblatraspura dile en tiyid granapafa : poke 
Soufriére, lana traspura va fulteyafa bada 
vafa vas loon balem-sanoye metre kadimeon 
iskeyer. Lanara diblatraspura loeke zolo- 
napafa nekiyina gan lan gulaf divlankecek 
bak Xolova ( Balemeugal ) va kotafa vema wale Soufriére is Vieux-Fort besayar. Batcoba tiyir 
balemeafa is ironokafa sidopafa rekola kiyisava tigira ke ewala. Va iara va diekekirafe fage trakut, i 
va iara kan mogimara va jena bota mo burmesa pozla dem wikande, nume rietat inde bata 
ruelgakorafa traspurapa va vosta kopleyer ise va venta molavayar ise va meftava ranameyer. Solve 
vagexo ke Saint-Lucia lekeon tiyir arestafo lion dam lentexo, inafe tadle batugale tir ton axafa 
koliava is denoxa. Aname Vieux-Fort, batcoba va azekackafa vema vas 10 km? dere zo nekiyir lize 
Hewanorra walvedeyafo severoxo re tigir. Va dulapafa pinta dere stragat : koe Vieux-Fort ana 
savsafa sidopafa vanblisa nesida poke tela lonoeltafa tigir : Moule-a-Chique evilma kiyina gan 
pozlafa levmadara vamoe diblafa azeka ke Vieux-Fort ton rojuxa tigir. 


Wiks va Castries kelu is molt, 
kene Carenage ceda valenttalte ewala 


Darpe ugal, levesid ke Saint-Lucia tudiliodawer 
maneke antafa sugda ke runkafa tculkuca rekeon tid 
tanoya gantakeldega is tanoya nulafa defra gee 
Soufriére wida. Banlize durefa divstisa ganta isu tie 
remo yargada ke tawavaf almuk va xo titu skarn 
tuvartad. Ironokafe buze ke Soufriére tculk koe Saint- 
> Lucia tir bak 1780. Tculk ke divefa livoda ke Pinafa 
Antilla rekeon ware runkaf tid tel ke Montserrat ( gire 
divlankes mali idja ke 1990-e sanda ) isu Saint- 
Vincent ( ironokafa divlankera bak 1979 ) isu Marti- 
nique ( lize bak 1902 divlankera ke Pélé tculk dem 
teyese tie va loon bar-kunoy korik aytayar ), isu 
Dominika isu Guadeloupe isu Saint-Kitts. Grocelon ice 
lentefa  krimta ke Grenada, 
Kick'em Jenny midaf tculk dere 
# wan gurunkawer. Beka tculk ke 
Pinafa Antilla levesidon tid 
gamtanaf, divlankera ke Mont- 
serrat va keska ko Saint-Lucia 
vugote  nekiyid, vaxeda va 
gijarotiuca ke divstira ke ganta is 
defra ke  Soufriére abiceke 
laumasiyid. 


Dennery ceda, kene ronefa krimta. 


Soufriere ceda vagetalte ewala. 


SAINT LUCIA EWALA 


Lidawicka 

Saint-Lucia boe bwaxo tigir, kore lidawicka gan lentronufa = 
iklava Zo tuzakodar. Larde ewala sume witalu me tigir isen 
yanka ke anamef lavek vas 25? iku 28°, pune yanka ke 
krimtaf gael wali fentugal is idulugal abiceke rustar. Rodugal 
mali santoleaksat kali teveaksat tickir azen abdugal mali 
teveaksat kali santaneaksat. Mialukafa afizyanka tir vas mon 
30° isen mialukafa mielyanka vas mon 24“. Mialukafa 
tandeafa muvareka tir vas 1300 mm- mo krimta ik 3810 mm- 
mo muvafo aalxo koe meftava. 


Dunoleem is ruxeem 

Nope bwafa lidawicka, Saint-Lucia va soporaf ruxeem dir, 
pilkovon koe abdaala. Va ruxeem ordaf gu Kariba trasit : 
dazuma is vopteya is noduga is semutca is bilka is starpa is 
tadlaka is pia voxis jisova cuison imwesa bak abdugal. 
Jontika apta rekeon mafelayana zo kobureyed, dum mikroba 
is xenca ( male Barata ) is fleca ( male Istefa Amerika) is 
galketa ( male Tahiti ). Vedeyaf aal tir finyega : enga ta iara 
va azekol is ekeda prostewon zo faver. 


Dunoleem ke ewala dere tir kulapafa, dem dotayany dem 
zverifa katca : lana tid xantafa gu Saint-Lucia dum vartaf 
zertek ke Saint-Lucia ( Amazona versicolor ). Bati kafi zveri 
disi va kusablafotaf bruxeem tiyir kosafi gu mordara numen 
sanelia zo tsalayar nume arti 19702 sanda riwe griawiyir, 
bandume bowere va nendara gorayar ise gu lecafi zveri 
vaon tuvedeyayar. 


Ke perakeem, va tigira ke imboza ( atoasa moe piluda ke 
Grande Anse ) is zoxa is pembey is perake ( tulon wupesis 
Bothrops atrox ) gomiwat. Kene vawa va korik bures va tsay 
fereon rowit : afigasutera ika erbama rotir. Koe ewala vesnol 
is guritcol dere blid. 


Biraf dunoleem dere tir kulapaf, dem loa tol-sanoya katca 
vas megol ok yaburol. Albasik va midafa estobara gan siuda 


dem jonksevaf kabay blis koe drakxo zo skebur. Pele eme Seini uca 


Perake ( Bothrops atox ) Zertek ( Amazona versicolor ) Muvaala ke Saint-Lucia 


TELIZ LIWOMBURA 
Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Xantaza : 
https://kotava1837481.wordpress.com/2018/ 
08/26/7-familles-en-kotava/ 

Kotavusa virda 


Virda kotavon sanelayana, nuyon is faston 
romalvajana is rorubiana is rotamzilina. 

Ickriluyun rokeem. PAG / DE. 

Internetxo : www.europalingua.eu/KotavusaVirda 
Bu : www.europalingua.eu/KotavusaVirda/10- 
e otuk 08-2023 


Sanegara : Anyusteaksat ke 2023. 10** otuk. Atelatoraf moukdunol, sotis granaf dem 
mantaf lesay is brixakoraf yinaxot, is dem 
| alnaf ulim is jemakaf im, goviton soblis 
Yunkeks is ewava : ewaveem abugaf gu roka ok moekote koe Afrika. Dile dayoltan gu an 


nuyon rotamuzen ok rictayan gan digisik. sulem. 


Kenibes vakol is idatcol 


Vakol kabdue diel keniber. Idatcol iper nume fu estur, viele vakol ve bliker da me vere zo 
vikear : < Re, ~ kalir, ~ tí tiguaf is wiputaf ; voxen kemel !! Jinaf feliik fu vidiafiptar ; dere jin 
estuputu, tusudaweté nume titi loplinafa estura ke rin. > Idatcol va in folir nume mallanir. 
Vanion dimlanir aze va vakol kenibes koe ontinafa olkoba ke mona trasir ; ticon vukir aze 
rozar, tolkalison va sintafa agvava. Bam vakol : < Ey idatcol, ~ kalir, ~ ede batvielu va jin 
kenibes kabdue diel co wil, pune va vidia mea kel !!» 


Bata kuda nedir da pestorik, kotviele va int gu lane wupe al divplekur, pune remi blira guon 
sokonendar. 
Kuda ke Aisopos, -Vl'esa decemda ( kalkotavaks gan Yurani Andergan ) 


